( बिटिएडिनिसिडावथानायगासैबोफरायसालि - फरायसालिमाफ्रासरकारिजाजोबसिगोन )कक्राझार,30  आगस्ट : जाय समाव पृथ्विराज देब नारायन मेच आरो तुलुंगा नार्जारिया बिटिआर एकर्टखौ थाबैनो मावफुडैनि अजद लाबोनानै गुवाहाटी गोजौ बिजिरसालियाव गांसे पिआइएल गथायदों बेबायदि समावनो दुलाराइ बर' फरायसा आफादनि मोनसे गोजौ थाखोनि थान्दै दोलोआ दिनै आसाम सरकारनि रांखान्थि,सोलोथाय,देहा आरो पिडब्लिउडि बिफाननि मन्थ्रि ड  ०  हिमन्त बिस्व शर्माखौ लोगो हमो ।दुलाराइ बर' फरायसा आफादनि आफादगिरि मुस्रि दिपेन बर'नि दैदेन्नायजों मन्थ्रि ड  ०  शर्माखौ लोगो हमनाय बे गोजौ थाखोनि थान्दै दोलोआव लेङाइ आफादगिरि जयन्त बसुमतारि,गाहाय नेहाथारि लरेन्स इसलारि,बोसोनगिरि खुंखा सरगयारि,बरग' लेङाइ आफादगिरि रमिय' पि नार्जारि आरो लेङाइ गाहाय नेहाथारि खोरोमदाव औवारिया बाहागो लायो ।फरायसा आफादनि गोजौ थाखोनि थान्दै दोलोआ राइज्यो सरकारनि सोलोंथाय बिफाननि गोजौ थाखोनि बिबानगिरिफोरनि बाहागो लानायाव मन्थ्रि ड  ०  हिमन्त बिस्व शर्मानि सिगाङव बिटिआर गोरोबथानि  6.4  दफाखौ मावफुनायनि गेजेरजों आसामनि सिङाव थानाय बर' बिजोंनि फरायसालिफोरनि थाखाय जुनिया सेपारेट डिरेक्टरेड फसंनो थाखाय गोनों दाबि दिखाङो ।लोगो - लोगो ड  ०  शर्माया बेखौ मावफुनो थाखाय सोलिफु आसाम एसेमब्लिनि सेसनाव बाजेट थिसन्नो थाखाय थि खालामनाय जागोन आरो बेखौ मावफुंनाय जासिगोन होन्नानै फोसावो ।